فالحصيلة اليومية دفيروس كورونا المستجد اللي علنات عليها وزارة الصحة اليوم الاثنين 29 مارس، ففهذ 24 ساعة الأخيرة تقاسو 97، وماتو p، وفالمجموع مازال 3364 كيتعالجو، و4 مليون و300 ألف واخدين الفاكسان. التلقيح: تلقحو فالمغرب ضد كورونا فحدود اليوم 4302897 بالجرعة اللولة، و3455603 خداو الجرعة الثانية منهار بدات حملة التلقيح. الإصابات: تقاسو اليوم 97 واحد من أصل 4206 واحد دار التحليلة، ووصل عدد المصابين فالمجموع ل494756. ووصل مؤشر الإصابة التراكمي ل1360,7 لكل 100 ألف نسمة، بمعدل 0,3 لكل 100 ألف نسمة فهذ 24 ساعة. حالات الشفاء: تشافاو اليوم 233، ووصل الإجمالي ل482585، بنسبة تعافي ديال 97,5 فالمية. الحالات النشيطة والحرجة: نزلو عدد الحالات النشيطة ل3364، وعدد الحالات الحرجة وصلو ل428 حالة، و29 واحد تدهورات حالتو غير اليوم، ووصلات نسبة ملء أسرة الإنعاش ل13,5 فالمية، اما الناس اللي تحت التنفس الاصطناعي الاختراقي فبلغ عددهم 27. الوفيات: اليوم ماتو 9، ووصل هكذا عدد دالوفيات ل8807، بنسبة إماتة ديال 1,8 فالمية. 
حصيلة كورونا والفاكسان اليوم: 97 تقاسو و9 ماتو